laion/Wikipedia-Exotic huggingface dataset:
ანასტასიო ბუსტამანტე

ანასტასიო ბუსტამანტე (ესპ. Anastasio Bustamante y Oseguera, დ. 27 ივლისი, 1780, ხიკილპანი, მექსიკა — გ. 6 თებერვალი, 1853, სან-მიგელ-დე-ალიენდე, მექსიკა) — მექსიკელი პოლიტიკური მოღვაწე. მექსიკის 3-გზის პრეზიდენტი. იგი პირველად ხელისუფლებაში მოვიდა პრეზიდენტ ვისენტე გერეროს წინააღმდეგ მოწყობილი ამბოხების შედეგად. თავად ბუსტამანტე ორჯერ ჩამოაშორეს ხელისუფლებას და ორჯერვე გაიქცა ევროპაში. Andrews, Catherine. “The Political and Military Career of General Anastasio Bustamante, 1780–1853,” PhD diss., University of Saint Andrews, UK, 2001 "Bustamante, Anastasio," Enciclopedia de México, vol. 2. Mexico City, 1996, ISBN 1-56409-016-7. García Puron, Manuel, México y sus gobernantes, v. 2. Mexico City: Joaquín Porrua, 1984. Orozco Linares, Fernando, Gobernantes de México. Mexico City: Panorama Editorial, 1985, ISBN 968-38-0260-5. Macías-González, Víctor M. "Masculine friendships, sentiment, and homoerotics in nineteenth-century Mexico: the correspondence of Jose Maria Calderon y Tapia, 1820s–1850s." Journal of the History of Sexuality, vol. 16, 3 (September 2007): 416–35.
UTC-04:30

UTC−04:30 — სასაათო სარტყელი, რომელიც 1912-1964 წლებში გამოიყენებოდა და 2007 წლის 9 დეკემბრიდან 2016 წლის 1 აპრილამდე ხელახლა შემოღებული იქნა ვენესუელაში. დღეისათვის ქვეყანაში ისევ გამოიყენება UTC-04:00-ის სასაათო სარტყელი. იგი ასევე ცნობილია, როგორც VST (Venezuelan Standard Time).  ვენესუელა (ვსტ ვენესუელის სტანდარტული დრო) Find cities currently in UTC−04:30 ↑ Venezuela: Clocks to be set back 30 minutes on December 9, 2007 // Time and Date.com (ინგლისური) ↑ „Venezuela Changes Time Zone To Save Electricity“. Sky News (ინგლისური). ციტირების თარიღი: 2017-07-12.
ბენიტო ხუარესი

ბენიტო ხუარესი (ესპ. Benito Pablo Juárez García, დ. 21 მარტი, 1806, სან-პაბლო-გელატაო, მექსიკა — გ. 18 ივლისი, 1872, მეხიკო, მექსიკა) — მექსიკელი პოლიტიკური მოღვაწე. მექსიკის პრეზიდენტი და ეროვნული გმირი. დაიბადა ღარიბი ინდიელი საპოტეკების ოჯახში. სასულიერო სემინარიის დამთავრების შემდეგ დაამთავრა მეცნიერებისა და ხელოვნების ინსტიტუტი ადვოკატის წოდებით. 1847-1852 წწ. იყო მშობლიური შტატის ოახაკის გუბერნატორი. 1846-1847 წწ. იღებდა აქტიურ მონაწილეობას ამერიკელების წინააღმდეგ ბრძოლაში ამერიკა-მექსიკის ომის პერიოდში. 1853 წელს ანტონიო ლოპეს დე სანტა-ანას დიქტატურის დამყარების შემდეგ დაიკავა ანტისამთავრობო პოზიცია, იძულებული გახდა დაეტოვებინა ქვეყანა და წასულიყო აშშ-ში. 1854 წელს ბურჟუაზიული რევოლუციის დასაწყისშივე დაბრუნდა მექსიკაში, ხოლო 1855 წელს სანტა-ანას დამხობის შემდეგ იგი შევიდა ახალი მთავრობის შემადგენლობაში და დაიკავა იუსტიციის მინისტრის თანამდებობა. 1857 წელს აქტიურად მონაწილეობდა მექსიკის კონსტიტუციის მიღებაში. 1858-1872 წწ. მექსიკის პრეზიდენტია. 1872 წელს ანტისამთავრობო ამბოხების ჩახშობის შემდეგ მოულოდნელად გარდაიცვალა გულის შეტევით. ბენიტო ხუარესი ითვლება მსოფლიო სახელმწიფოთა ლიდერებს შორის ყველაზე ტანმორჩილად მისი სიმაღლე იყო 135 სმ. ბენიტო ხუარესის პატივსაცემად სახელი დაარქვეს ბენიტო მუსოლინის. იგი ერთადერთი პრეზიდენტია მექსიკის ისტორიის იმ პერიოდში, რომელიც არ იყო სამხედრო. მეხიკოს საერთაშორისო აეროპორტს 2006 წელს ოფიციალურად უწოდეს ბენიტო ხუარესი. 1939 წელს აშშ-ში გამოვიდა ფილმი ხუარესი, სადაც მთავარ როლს თამაშობდა პოლ მუნი. Mexico's Lincoln: The Ecstasy and Agony of Benito Juarez დაარქივებული 2008-05-14 საიტზე Wayback Machine. Historical Text Archive: Juarez, Benito, on La Reforma Timeline დაარქივებული 2006-02-12 საიტზე Wayback Machine. Juarez Photos - Planeta.com Benito Juarez at Find-A-Grave ↑ http://www.newsru.com/arch/world/10jun2009/bench.html ↑ Benito-Mussolini
ბეკანი

ბეკანი – მაიას ცივილიზაციის არქეოლოგიური კომპლექსი მექსიკაში. მდებარეობს იუკატანის ნახევარკუნძულზე, თანამედროვე კამპეჩეს შტატში. იგი საკმაოდ ახლოსაა მაიას სხვა ძეგლებთან: ბალამკუ, კალაკმული, ჩიკანა. სახელიწოდება "ბეკანი" ძეგლს აღმოჩენის შემდეგ არქეოლოგებმა უწოდეს და ნიშნავს "წყლის მიერ ფორმირებულ ხეობას". არქეოლოგიური მონაცემები გვიჩვენებენ, რომ ბეკანის ტერიტორია დასახლებული იყო შუა პრე-კლასიკურ პერიოდში, ძვ. წ. 550 წელს. რამდენიმე ასეულ წელში, ბეკანი გადაიქცა მნიშვნელოვან საცერემონიო ცენტრად. ამ დროისთვის მას გარს შემოავლეს დიდი თხრილი. დაახლოებით ჩვ.წ. 500 წლისთვის, ბეკანს სხვა მრავალი მაიას არქიტექტურის სტილის შენობა შემატეს. მშენებლობები სადღაც 830 წლამდე გრძელდებოდა. შემდგომ პერიოდში მოსახლეობა ნელ-ნელა დაკნინდა და 1200 წლისთვის ბეკანი საერთოდ მიტოვებულ იქნა. ბეკანი ოფიციალურ ლიტერატურაში პირველად 1934 წელს მოიხსენიეს ამერიკელმა მეცნიერებმა ამ რეგიონში ექსპედიციის შემდეგ. შტატის ოფიციალური საიტი Becán bei mayaruins.com: ინფორმაცია Hochauflösende Detailkarte bei http://geomaps.aum.edu (Stand 1936) დაარქივებული 2011-05-14 საიტზე Wayback Machine.
დავით მამამთავრიშვილი

დავით გრიგოლის ძე მამამთავრიშვილი (დ. 30 მაისი [ ძვ. სტ. 7 მაისი], 1905, თბილისი ― გ. 9 ივნისი, 1980, იქვე) — ქართველი ქირურგი, მედიცინის მეცნიერებათა დოქტორი (1941), პროფესორი (1945), საქართველოს სსრ მეცნიერების დამსახურებული მოღვაწე (1955). იყო საქართველოს სსრ უმაღლესი საბჭოს IV მოწვევის დეპუტატი. 1929 წელს დაამთავრა თბილისის სახელმწიფო უნივერსიტეტის სამედიცინო ფაკულტეტი და მუშაობა დაიწყო ასისტენტად პათოლოგიური ანატომიის კათედრაზე, 1932 წლიდან მუშაობდა აკადემიკოს გრიგოლ მუხაძის კლინიკაში. 1941 წელს დაიცვა სადოქტორო დისერტაცია და არჩეულ იქნა თბილისის სამედიცინო ინსტიტუტის ქირურგიის კათედრის პროფესორად. 1941–1945 წლებში მუშაობდა ამიერკავკასიის ფრონტის მთავარ ქირურგად, ხოლო მეორე მსოფლიო ომის დამთავრების შემდეგ 1950 წლამდე ამიერკავკასიის სამხედრო ოლქის მთავარ ქირურგი იყო; 1950 წელს დაინიშნა თბილისის სახელმწიფო სამედიცინო ინსტიტუტის პრორექტორად; 1951 წლიდან ხელმძღვანელობდა თბილისის ექიმთა დახელოვნების ინსტიტუტის ქირურგიის კათედრას; 1953 წელს გახდა თბილისის ექიმთა დახელოვნების ინსტიტუტის დირექტორი; 1955 წლიდან კომუნისტური პარტიის წევრი; 1954–1959 წლებში — საქართველოს სსრ-ის ჯანდაცვის მინისტრი. მამამთავრიშვილს ეკუთვნის 240 სამეცნიერო ნაშრომი, მათგან 20 მონოგრაფიაა. მისი ძირითად შრომებში განხილულია ჯანდაცვის ორგანიზაციის, სისლძარღვთა, სანაღვლე გზების, ნაწლავების, ჩიყვისა და მწვავე მუცლის ქირურგიული მკურნალობა, კიჭნაწლავისა და ძვლების სიმსივნეების, ანესთეზიოლოგიისა და ქირირგიული ენდოკრინოლოგიის საკითხები. იყო ქირურგთა საერთაშორისო ასოციაციის ნამდვილი წევრი, საქართველოს ქირურგთა რესპუბლიკური საზოგადოების თავმჯდომარის მოადგილე. თბილისის ქირურგთა სამეცნიერო საზოგადოების თავმჯდომარე. რესპუბლიკის ჯანდაცვის სამინისტროს სამეცნიერო საბჭოს პრეზიდიუმის წევრი. დაჯილდოებულია ოქტომბრის რევოლუციის, წითელი ვარსკვლავის და საპატიო ნიშნის ორდენებით და აგრეთვე სხვა მედლებით. დაკრძალულია თბილისში, საბურთალოს საზოგადო მოღვაწეთა პანთეონში. ქართული საბჭოთა ენციკლოპედია, ტ. 6, თბ., 1983. — გვ. 394. დავით მამამთავრიშვილი — საქართველოს ბიოგრაფიული ლექსიკონი დავით მამამთავრიშვილის ბიოგრაფია ავერსის საიტზე დავით მამამთავრიშვილის ბიოგრაფია (IV მოწვევა)
Emerson, Lake & Palmer

Emerson, Lake & Palmer (შემოკლებით - ELP) — ინგლისური პროგრესული როკ-სუპერჯგუფი, რომელმაც დიდი წარმატება მოიპოვა 1970-იან წლებში. მას გაყიდული აქვს 40 მილიონი დისკი და გამართული აქვს დიდი მასშტაბის სასტადიონო კონცერტები. ჯგუფის შემადგენლობაში შედიან კით ემერსონი (კლავიშები), გრეგ ლეიკი (ვოკალი, გიტარა) და კარლ პალმერი (დასარტყმელი საკრავები, პერკუსია). Emerson, Lake & Palmer არის მსოფლიოს ერთ-ერთი პოპულარული და კომერციულად წარმატებული პროგრესული როკ-ჯგუფი. მთავარი სტატია: Emerson, Lake & Palmer-ის დისკოგრაფია. Emerson, Lake & Palmer (1970) Tarkus (1971) Pictures at an Exhibition (1971) Trilogy (1972) Brain Salad Surgery (1973) Works, Vol. 1 (1977) Works, Vol. 2 (1977) Love Beach (1978) Black Moon (1992) In the Hot Seat (1994) ჯგუფის ოფიციალური საიტი დაარქივებული 2009-02-25 საიტზე Wayback Machine. კით ემერსონის ოფიციალური საიტი დაარქივებული 2006-10-22 საიტზე Wayback Machine. გრეგ ლეიკის ოფიციალური საიტი კარლ პალმერის ოფიციალური საიტი ELP დაიჯესტი ↑ Eder, Bruce. Emerson, Lake & Palmer. AllMusic. ციტირების თარიღი: 9 July 2011. ↑ Forrester, George; Askew, Frank; Hanson, Martyn (2005). Emerson, Lake and Palmer: The Show That Never Ends. Helter Skelter Publishing. ISBN 1-900924-71-4.  ↑ Rolling Stone Readers Poll. Rolling Stone. დაარქივებულია ორიგინალიდან — 21 იანვარი 2012. ციტირების თარიღი: 9 February 2012.
The Nice

The Nice — ინგლისური პროგრესული როკ-ჯგუფი, რომელიც ჩამოყალიბდა 1960-იან წლებში და ცნობილი გახდა როკის, ჯაზისა და ევროპული კლასიკური მუსიკის სინთეზის შესრულებით. მათი სადებიუტო ალბომი, The Thoughts of Emerlist Davjack გამოვიდა 1967 წელს და დიდი წარმატება მოიპოვა. ბევრი მას თვლის პროგრესული როკის რიგით პირველ ალბომად. The Nice იყო წინამორბედი ცნობილი ჯგუფის Emerson, Lake & Palmer. The Nice-ში შედიოდნენ: კით ემერსონი (კლავიშები), ლი ჯექსონი (ბას-გიტარა, ვოკალი), ბრაიან დევისონი (დასარტყმელი საკრავები) და დევიდ ო’ლისტი (გიტარა), უფრო ცნობილი ზედმეტსახელით დეივი. ჯგუფის სახელწოდების იდეა მომდინარეობს ვოკალისტ პი პი არნოლდისგან, რომელმაც შესთავაზა სახელი "P.P. Arnold and her Naz" (თავდაპირველად ისინი პი პის დამხმარე ბენდის სახით გამოდიოდნენ). შემდგომში სახელწოდება შეიცვალა. The Thoughts of Emerlist Davjack (Immediate, 1968) Ars Longa Vita Brevis (Immediate, 1968) Nice / Everything As Nice As Mother Makes It (Immediate, 1969) Five Bridges (Charisma, 1970) Elegy (Charisma, 1971) America - The BBC Sessions (Receiver, 1996) The Swedish Radio Sessions (late 1967) (Sanctuary, 2001) BBC Sessions (Sanctuary, 2002) Vivacitas (Sanctuary, 2004) Live At The Fillmore East December 1969 (Virgin, 2009) კით ემერსონის საიტი დაარქივებული 2006-10-22 საიტზე Wayback Machine. დეივი ო’ლისტის საიტი დაარქივებული 2018-07-14 საიტზე Wayback Machine.
ეკატეპეკ-დე-მორელოსი

ეკატეპეკ-დე-მორელოსი (ესპ. Ecatepec de Morelos) — ქალაქი მექსიკაში. მდებარეობს ქვეყნის სამხრეთ ნაწილში. შედის მეხიკოს შტატის შემადგენლობაში. დაარსდა 1877 წელს. მექსიკის ქალაქების სია Portal of Ecatepec de Morelos დაარქივებული 2012-03-28 საიტზე Wayback Machine. [www.ecatepec.gob.mx/ Ayuntamiento Constitucional de Ecatepec de Morelos]
The Crazy World of Arthur Brown

The Crazy World of Arthur Brown — ინგლისური ფსიქოდელიური როკ-ჯგუფი, რომლის დამაარსებელი არის მუსიკოსი ართურ ბრაუნი. 1968 წელს დიდი პოპულარობა მოიპოვა ჯგუფის სიმღერამ „Fire“ (აგრეთვე გამოცემულმა სინგლის სახით). იგი გაიყიდა მილიონი ასლის ოდენობით და მიიღო ოქროს სტატუსი. 1968: The Crazy World of Arthur Brown 1988: Strangelands [დაკარგული მეორე ალბომი] (ჩაწერილი 1969 წელს) 2002: Tantric Lover (კომპაქტ-დისკი, ბრიტანეთი, Voiceprint Records), პირველი გამოცემა: 2000 2003: Vampire Suite (კომპაქტ-დისკი, აშშ, Track Records) 2007: Voice Of Love (კომპაქტ-დისკი, Zoho Music) 1967: Devil's Grip / Give Him A Flower (Track 604008 U.K.) 1968: Fire / Rest Cure (Track 604022 U.K.), (Atlantic 2556 U.S.) 1968: Nightmare / Music Man (aka What's Happening) (Track 604026 U.K.) 1968: I Put A Spell On You / Nightmare (Track 2582 U.S.) ↑ Murrells, Joseph (1978). The Book of Golden Discs, 2nd, London: Barrie and Jenkins Ltd, გვ. 236. ISBN 0-214-20512-6.
Asia (ჯგუფი)

Asia — პროგრესული როკის და მძიმე როკის ჟანრის ინგლისური ჯგუფი, ჩამოყალიბებული 1981 წელს. Asia-ს ეწოდა სუპერჯგუფი, ვინაიდან მასში სხვა ცნობილი ჯგუფების წევრები უკრავდნენ. 2007 წლიდან Asia-ს ორი შემადგენლობა ითვლება ცალკე კოლექტივებად - Asia და Asia Featuring John Payne. მთავარი სტატია: Asia-ს დისკოგრაფია. Asia (1982) Alpha (1983) Astra (1985) Then & Now (1990) Aqua (1992) Aria (1994) Arena (1996) Rare (1999) Aura (2001) Silent Nation (2004) Phoenix (2008) Omega (2010) XXX (2012) Gravitas (2014) Asia Reunion - ოფიციალური საიტი Asia და ჯონ პეინი - ოფიციალური საიტი Asia და ჯონ პეინი - Facebook გვერდი
გიორგი ხუნდაძე

გიორგი რომანის ძე ხუნდაძე, (დ. 25 ოქტომბერი [ ძვ. სტ. 12 ოქტომბერი], 1906, თბილისი ― გ. 16 მარტი, 1985, იქვე) — ქართველი ქირურგი, მედიცინის მეცნიერებათა დოქტორი (1953), პროფესორი (1955), საქართველოს მეცნიერების დამსახურებული მოღვაწე (1961). აკადემიის რექტორი – 1954–1979 წლებში. 1929 დაამთავრა თბილისის სახელმწიფო უნივერსიტეტის სამკურნალო ფაკულტეტი. 1933-1941 მუშაობდა ლენინგრადში იუსტინე ჯანელიძესთან და ვიქტორ შევკუნენკოსთან ერთად. 1940-1941 წლებში მუშაობდა ქ. ლენინგრადის # 1 სახელმწიფო ინსტიტუტის ჰოსპიტალური ქირურგიის კლინიკაში, ასისტენტად. 1941-1946 წლებში მუშაობდა # 2309 საევაკუაციო-ჰოსპიტალის წამყვან ქირურგად. 1946-1950 წლებში მუშაობდა ასისტენტად ჰოსპიტალური ქირურგიული კლინიკის რუსეთის ჯანდაცვის სკლიფასოვსკის სახ ინსტიტუტის ბაზაზე. 1950-1952 წლებში მუშაობდა ქ. მოსკოვის სკლიფასოვსკის სახ. # 1 სამედიცინო ინსტიტუტის ქირურგიული კლინიკის ასისტენტად. 1952-1954 წლებში მუშაობდა ქ. მოსკოვის # 1 სამედიცინო ინსტიტუტის დოცენტის მოვალეობის შემსრულებლად და სკლიფასოვსკის სახ. ინსტიტუტის ექსპერიმენტალურ-ქირურგიული განყოფილების მოადგილედ. 1937 წელს გახდა მედიცინის მეცნიერებათა კანდიდატი, ხოლო 1953 წელს მედიცინის მეცნიერებათა დოქტორი. 1954 წლიდან არჩეულ იქნა ქ. თბილისის ექიმთა დახელოვნების ინსტიტუტის რექტორად და ასევე ქირურგიის კათედრის გამგედ. 1955 წელს მიენიჭა პროფესორის წოდება. 1961 წელს მიენიჭა საქართველოს მეცნიერების დამსახურებული მოღვაწის საპატიო წოდება. შესრულებული აქვს 95 სამეცნიერო ნაშრომი, აქედან რამდენიმე მონოგრაფია. დაჯილდოებული იყო სახელმწიფო ჯილდოებით. ქართული საბჭოთა ენციკლოპედია, ტ. 11, თბ., 1987. — გვ. 515.
საკატეკასი (ქალაქი)

საკატეკასი (ესპ. Zacatecas) — ქალაქი მექსიკაში, მდებარეობს ქვეყნის ცენტრალურ ნაწილში. საკატეკასის შტატის ადმინისტრაციული ცენტრი. მოსახლეობა 122 889 ადამიანი (2005). 1993 წელს ქალაქის ისტორიული ნაწილი შეიტანეს იუნესკოს მსოფლიო მემკვიდრეობის ძეგლების სიაში. იუნესკოს მსოფლიო მემკვიდრეობის ძეგლები მექსიკაში მსოფლიო მემკვიდრეობის ძეგლების სია ამერიკაში Gobierno del Estado de Zacatecas დაარქივებული 2005-12-07 საიტზე Wayback Machine. Presidencia Municipal de Zacatecas დაარქივებული 2012-03-06 საიტზე Wayback Machine. Acueducto Del Cubo - Video
კალიფორნიის ყურე

კალიფორნიის ყურე (ესპ. Golfo de California), ცნობილია ასევე, როგორც კორტესის ზღვა (ესპ. Mar de Cortés) — ყურე ჩრდილოეთ ამერიკის წყნარი ოკეანის სანაპიროზე. გამოყოფს კალიფორნიის ნახევარკუნძულს მექსიკის კონტინენტური ნაწილისაგან. ყურის წყლები ესაზღვრება მექსიკის შტატებს: ქვემო კალიფორნიას, სამხრეთ ქვემო კალიფორნიას, სონორას და სინალოას. ყურის მაქსიმალური სიღრმეა 3000 მეტრი. ყურეში ორი დიდი (ანხელ-დე-ლა-გუარდა და ტიბურონი) და რამდენიმე პატარა კუნძულია, მათ შორის ესპირიტუ-სანტო და პარტიდა. იუნესკოს მსოფლიო მემკვიდრეობის ძეგლები მექსიკაში მსოფლიო მემკვიდრეობის ძეგლების სია ამერიკაში Exploring the Sea of Cortez, by Ron Mader
საქართველოს საფეხბურთო თასი 1995-1996

საქართველოს თასი 1995-96 — საქართველოს თასის მეექვსე გათამაშება ფეხბურთში. გამარჯვებული გახდა თბილისის „დინამო“, რომელმაც ფინალში ბათუმის „დინამო“ დაამარცხა, ანგარიშით 1–0. უმაღლესი ლიგა 1995-1996 The Rec.Sport.Soccer Statistics Foundation.
Blue Lines

Blue Lines — ჯგუფ Massive Attack-ის სადებიუტო სტუდიური ალბომი, გამოცემული 1991 წლის 8 აპრილს, ლეიბლზე Virgin Records. იგი ხშირად ითვლება ტრიპ ჰოპის ჟანრის პირველ ალბომად. მასში წარმოდგენილია ელექტრონული მუსიკის, ჰიპ-ჰოპის, დაბ-მუსიკის, 70-იანი წლების სოულ-მუსიკისა და რეგეის სინთეზი, რაც ალბომის გამოცემის მომენტისათვის საკმაოდ უჩვეულო ნარევი იყო. სიმღერების ნაწილი შეიცავს ტრიკის რეპ-ვოკალს, ისევე, როგორც შერა ნელსონისა და ჰორეს ენდის ვოკალებს. Blue Lines დიდი წარმატებით სარგებლობდა საკლუბო სცენაზე, ისევე როგორც კოლეჯების რადიო-სადგურებში. სემპლები "Safe from Harm" - "Stratus", ბილი კობემი და "Good Old Music", Funkadelic. "One Love" - "You Know, You Know", Mahavishnu Orchestra and "Ike's Mood I", აიზეკ ჰეიზი. "Blue Lines" - "Sneakin' in the Back", ტომ სკოტი და The L.A. Express. "Five Man Army" - "I'm Glad You're Mine", ელ გრინი და "Five Man Dubb", Lewin Bones Lock. "Unfinished Sympathy" - "Planetary Citizen" - Mahavishnu Orchestra. "Daydreaming" - "Mambo", უოლი ბადარუ. "Lately" - "Mellow Mellow Right On", ლოურელ საიმონი და "Joy", აიზეკ ჰეიზი. Daydreaming (15 ოქტომბერი 1990) Unfinished Sympathy (11 თებერვალი 1991) Safe from Harm (27 მაისი 1991) Hymn of the Big Wheel / Be Thankful for What You've Got (იგივე Massive Attack E.P.) (10 თებერვალი 1992) ↑ Blue Lines: 2012 Mix/Master Reviews. Metacritic (19 ნოემბერი 2012). ↑ Bush, ჯონ. Blue Lines – Massive Attack. AllMusic. ციტირების თარიღი: 4 სექტემბერი 2015. ↑ Gallucci, Michael (20 ნოემბერი 2012). „Massive Attack: Blue Lines“. The A.V. Club. ციტირების თარიღი: 5 დეკემბერი 2012. ↑ კრისტგოუ, რობერტ. CG: Massive Attack. რობერტChristgau.com. ციტირების თარიღი: სექტემბერი 4, 2015. ↑ პეტრიდისი, ალექსის (6 დეკემბერი 2012). „Massive Attack: Blue Lines (remastered) – review“. The Guardian. ლონდონი. ციტირების თარიღი: 6 დეკემბერი 2012. ↑ Kara, Scott (24 ნოემბერი 2012). „Album review: Massive Attack – Blue Lines“. The New Zealand Herald. ციტირების თარიღი: 24 ნოემბერი 2012. ↑ Raymer, Miles. (30 ნოემბერი 2012) Massive Attack: Blue Lines. Pitchfork Media. ციტირების თარიღი: 5 დეკემბერი 2012. ↑ „Massive Attack: Blue Lines“. Q (57). ივნისი 1991. ↑ ჰარისონი, Andrew (აპრილი 1991). „Massive: Blue Lines“. Select (10): 80. ↑ (2004) The New Rolling Stone Album Guide. Simon & Schuster. ISBN 978-0-7432-0169-8.  ↑ Cinquemani, Sal (2 ნოემბერი 2002). „Massive Attack: Blue Lines“. Slant Magazine. ციტირების თარიღი: 5 დეკემბერი 2012. დამოწმება journal საჭიროებს |journal=-ს (დახმარება)
Protection (ალბომი)

Protection — ჯგუფ Massive Attack-ის მეორე სტუდიური ალბომი, გამოცემული 1994 წლის 25 სექტემბერს, ლეიბლზე Virgin Records. ალბომში თავმოყრილია რითმ ენდ ბლუზის, ჰიპ-ჰოპის, რეგეის, სინთპოპისა და სხვა ჟანრების სინთეზი. მისი ჩაწერის დროს გამოყენებული იქნა სიმებიანი ინსტრუმენტები. დიდი წარმატება იქონიეს მისმა სინგლებმა Protection და Karmacoma. Protection (ვაულსი/დელ ნაია/მარშალი/თორნი) – 7:51 Karmacoma (ვაულსი/დელ ნაია/მარშალი/ტრიკი/ნორფოლკი/ლოკი) – 5:16 Three (ვაულსი/დელ ნაია/მარშალი/ჰუპერი/სუოტონი) – 3:49 Weather Storm (ვაულსი / დელ ნაია / მარშალი / ჰუპერი / არმსტრონგი / ჰერმონი / ნაპოლეონი / ლოიდი / მიურეი) – 4:59 Spying Glass (ვაულსი/დელ ნაია/მარშალი/ჰუპერი/ენდი) – 5:20 Better Things (ვაულსი/დელ ნაია/მარშალი/თორნი/ბენ უოტი/ბრაუნი) – 4:13 Eurochild (ვაულსი/დელ ნაია/მარშალი/ტრიკი/ნორფოლკი/ლოკი) – 5:11 Sly (ვაულსი, დელ ნაია/მარშალი/ჰუპერი/სუოტონი/გოლდმენი) – 5:24 Heat Miser (ვაულსი/დელ ნაია/მარშალი/ჰუპერი/დე ვრისი) – 3:39 Light My Fire (საკონცერტო) (დორსის სიმღერა) – 3:15 ↑ https://www.allmusic.com/album/r209434 ↑ CG: massive attack. Robert Christgau. ციტირების თარიღი: 10 დეკემბერი 2011. ↑ დაარქივებული ასლი. დაარქივებულია ორიგინალიდან — 2016-04-06. ციტირების თარიღი: 2012-02-03. ↑ 24 სექტემბერი 1994, p.49 ↑ "Massive Attack | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 7 ივნისი 2015.
მეცხრე ტალღა

მეცხრე ტალღა (რუს. Девятый вал) — მარინისტი მხატვრის ივანე აივაზოვსკის ერთ-ერთი ყველაზე ცნობილი ნახატი. შესრულებულია 1850 წელს. ნახატზე ასახულია ზღვა ღამის ძლიერი შტორმის შემდეგ და დაღუპული გემის მგზავრები. მზის სხივები უზარმაზარ ტალღებს ანათებენ. მათ შორის ყველაზე დიდი – მეცხრე ტალღაა, რომელიც გემის ანძის ნამტვრევებზე ჩამოკიდებულ ადამიანებს დასაღუპად ემუქრება. ინახება სანქტ-პეტერბურგის რუსულ მუზეუმში. ივანე აივაზოვსკის „მეცხრე ტალღა“ theartwolf.com-ზე.
ზაალ კახიანი

ზაალ ნიკოლოზის ძე კახიანი (დ. 5 ივლისი, 1927, თბილისი — გ. 31 ოქტომბერი, 2000, იქვე) — ქართველი ქირურგი, მედიცინის მეცნიერებათა დოქტორი (1967), პროფესორი (1967), საქართველოს მეცნიერების დამსახურებული მოღვაწე (1980). თბილისის საპატიო მოქალაქე (2000) 1951 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1954 წელს დაამთავრა ასპირანტურა საქართველოს მეცნიერებათა აკადემიის ექსპერიმენტული და კლინიკური ქირურგიის ინსტიტუტის ბაზაზე. იმავე წელს დაიწყო მუშაობა თბილისის ექიმთა დახელოვნების ინსტიტუტში სამეცნიერო საბჭოს მდივნად, შემდგომ კი ქირურგიული ფაკულტეტის დეკანად. 1960 წელს მუშაობას იწყებს თბილისის ექიმთა დახელოვნების ინსტიტუტის გადაუდებელი ქირურგიის კათედრაზე. 1962–1972 წლებში მუშაობდა საქართველოს ჯანდაცვის მინისტრის პირველ მოადგილედ. 1967 წელს დაიცვა სადოქტორო დისერტაცია და იმავე წელს დაინიშნა თბილისის ექიმთა დახელოვნების ინსტიტუტის გადაუდებელი ქირურგიის კათედრის გამგედ. შესრულებული აქვს 300 მეტი სამეცნიერო ნაშრომი, 36 მონოგრაფია, რამდენიმე დამხმარე სახელმძღვანელო, არის 5 გამოგონების და 4 რაციონალიზატორული გამოგონების ავტორი. 1980 წელს მიენიჭა მეცნიერების დამსახურებული მოღვაწის წოდება და საქართველოს სახელმწიფო პრემიის ლაურეატობა, მოგვიანებით კი ზაზა ფანასკერტელის სახელობის პრემია. 18 წლის მანძილზე ხელმძღვანელობდა თბილისის გრიგოლ მუხაძის სახელობის ქირურგთა საზოგადოებას. ასევე იყო საქართველოს სამედიცინო–სამეცნიერო საზოგადოებათა პრეზიდიუმის თავმჯდომარე. 1989 წელს აირჩიეს თბილისის ექიმთა დახელოვნების ინსტიტუტის, შემდგომ კი თბილისის ექიმთა დიპლომისშემდგომი სწავლების სახელმწიფო სამედიცინო აკადემიის რექტორად. 1994 არჩეული იყო საქართველოს სამედიცინო მეცნიერებათა აკადემიის პირველ პრეზიდენტად. 1997 წელს სომხეთის ქირურგიულმა საზოგადოებამ აირჩია საპატიო ქირურგად და მიანიჭა ა. მიქაელიანის სახელობის ქირურგიის ინსტიტუტის ოქროს მედალი. ასევე ევროპისა და ისრაელის იმპლანტაციის აკადემიის წევრი, ამერიკის კრიოქირურგიის და ამერიკა–საქართველოს მედიცინის აკადემიის წევრი, იტალიისა და ლუიზიანას შტატის პლასტიკური ქირურგიის აკადემიის წევრი, სომხეთის ქირურგიის აკადემიის წევრი, ბაზელის ქირურგთა ინტერნაციონალური და საქართველოს პარენტერალური და ენტერალური კვების საზოგადოების წევრი. დაჯილდოებულია „ნიკოლოზ პიროგოვის სახელობის“ მედლით, ჰუმანური მოღვაწეობისთვის. პოლონეთის ისტორიის მეცნიერების მე-11 კონგრესის საპატიო მედლით და ნ. კოპერნიკის სამკერდო ნიშნით; აკად.კონსტანტინე ერისთავის სახელობის ექსპერიმენტული და კლინიკური ქირურგიის ინსტიტუტის ოქროს მედლით; საქართველოს სტომატოლოგთა და ყბა-სახის ქირურგთა ასოციაციის მიერ ალექსანდრე ედიბერიძის სახელობის მედლით. 1990-1991 წლებში იყო საქართველოს რესპუბლიკის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). დაჯილდოებულია შრომის წითელი დროშის ორდენით და მედლებით. 1998 წელს მიენიჭა ღირსების ორდენი. დაკრძალულია მწერალთა და საზოგადო მოღვაწეთა დიდუბის პანთეონში. ენციკლოპედია „საქართველო“, ტ. 4, თბ., 2018. — გვ. 599. ზაალ კახიანი — საქართველოს ბიოგრაფიული ლექსიკონი ზაალ კახიანი — საქართველოს პარლამენტის ოფიციალური საიტი კაცი, რომელმაც ლამაზად იცხოვრა ↑ ქართული საბჭოთა ენციკლოპედია ტ. 5, გვ. 451, თბ. 1980
ბონამპაკი

ბონამპაკი – (მაია – მოხატული კედელი) მაიას ცივილიზაციის არქეოლოგიური ძეგლი მექსიკაში, ჩიაპასის შტატში. იგი მდებარეობს მასზე უფრო დიდი ძეგლის – იაშჩილანიდან 30 კილომეტრით სამხრეთით, რომლის დაქვემდებარებაშიც შედიოდა ბონამპაკი. იგი არ გამოირჩევა არც დიდი სივრცით არც რაიმე განსაკუთრებული არქიტექტურული ღირებულებით, მაგრამ იგი ძალიან ცნობილია თავისი კედლის მხატვრობით, რომლითაც ტაძრის შიდა კედლები გამოირჩევა. კონსტრუქცია აშენებულია ჩვ. წ. 580-800 წლებში. ძეგლი 1946 წელს აღმოაჩინეს ამერიკელმა მოგზაურებმა. ნაგებობა შედგება სამი პატარა ოთახისგან, რომლებიც კლასიკური მაიას მხატვრობითაა აჭრელებული. პირველ ოთახში გამოსახულია სცენა, თუ როგორ აკურთხებს ქურუმი დიდებულის შვილს მემკვიდრედ. მეორე ოთახში ასახულია ომის სცენა და ამ ომში აყვანილი ტყვეები, რომლბსაც როგორც ყოველთვის, მაიას ხალხი შემდეგ მსხვერპლად სწირავდა, მაგრამ ნახატებში მსხვერპლშეწირვის რიტუალი არ ჩანს. მესამე ოთახში გამოსახულნია არიან მოცეკვავები, რომლებიც სპეციალურ კოსტიუმმებში და ღმერთების ნიღბებში გამოწყობილები სარიტუალო ცეკვას ასრულებენ. Proyecto La pintura mural prehispánica en México, UNAM Yale Bonampak Documentation Project დაარქივებული 2005-12-26 საიტზე Wayback Machine. Bonampak Murals on ancientmexico.com დაარქივებული 2006-04-14 საიტზე Wayback Machine. - Good large photographs of the originals ფოტოები
ორისაბა (მთა)

ორისაბა (ესპ. Pico de Orizaba) ან ჩიტლალტეპეტლი (ნაუატ. Cītlaltepētl Cītlal — „ვარსკვლავი“, tepētl — „მთა“) — სტრატოვულკანი მექსიკაში. წარმოადგენს ქვეყნის უმაღლეს წერტილს. სიმაღლე 5636 მ. იგი სიმაღლით მესამეა ჩრდილოეთ ამერკაში. მექსიკის გეოგრაფიისა და სტატისტიკის ეროვნული ინსტიტუტის მონაცემებით მისი სიმაღლეა 5611 მ. ამოფრქვევა დაფიქსირებულია 1630, 1613, 1569, 1566, 1545-1565? და 1537, უკანასკნელი ამოფრქვევა დაფიქსირდა 1846 წელს. ორისაბა (ინგლისური) — სტატია გლობალური ვულკანიზმის პროგრამიდან Pico de Orizaba on Summitpost.com
UTC-02:00

UTC−02:00 — სასაათო სარტყელი, რომელიც ვრცელდება შემდეგ რეგიონებში:  ბრაზილია - ოკეანის კუნძულები - ფერნანდუ-დი-ნორონია, ტრინიდადი, მარტინ-ვასი, ეტსი.  სამხრეთი გეორგია და სამხრეთ სენდვიჩის კუნძულები (გ.ს)  ბრაზილია - ფედერალური ოლქი, ესპირიტუ-სანტუ, გოიასი, მინას-ჟერაისი, პარანა, რიო-დე-ჟანეირო, რიუ-გრანდი-დუ-სული, სანტა-კატარინა, სან-პაულუ  ურუგვაი  გრენლანდია (დანია) - კუნძულის დიდი ნაწილი  სენ-პიერი და მიკელონი (საფრანგეთი) - აკვირდება, ჩრდილოეთი ამერიკა ზახულის დროის წესებით. ბრაზილიის დრო ქალაქები UTC−02:00-ის დროის სარტყელში